3日2夜 (翡翠台)

《3日2夜》係香港無綫電視製作嘅遊埠節目，屬原先喺J2播嘅《3日2夜》改喺翡翠台播嘅新一輯節目。節目喺2018年1月20號到4月28號、6月2號到2019年1月19號，2月23號到11月30號，同埋2020年1月4號到5月2號，香港時間逢禮拜六22:30-23:00喺翡翠台播。

輯數計法
無綫電視將翡翠台版嘅《3日2夜》定性做「第二輯」(Sr. 2) 節目，但係皆因呢套節目之前喺J2播嗰陣分咗三個季度，所以坊間亦有人叫佢做「第四輯」或者「第四季」節目。之後無綫電視再將2019年2月開始嘅集數叫做「第三輯」(Sr. 3) 節目，亦畀一啲人佢做「第五輯」或者「第五季」節目。

為免讀者混亂，粵文維基百科跟從電視台嘅官方輯數計法，將翡翠台版計做「第二輯」同「第三輯」。

同J2版嘅差異
受2017年11月電視台發佈嘅「限制性感令」影響，加埋個節目改咗去觀眾年齡層面比較闊嘅翡翠台播，呢一輯《3日2夜》唔再似舊時咁有睇頭，女主持落水玩都要著多件T裇遮住套泳衣。到第三輯尺度鬆返少少，但同J2版仍然有唔少差距。

每集內容

第二輯

第三輯

第四輯

節目調動
第二輯
2018年2月24號：由於播《旺財狗年花車巡遊匯演》，所以停播一次。
2018年6月16號：由於嗰晚播《明愛暖萬心》，所以順延到23:00-23:30播。
2018年10月6號：由於播《大灣區活好D》最後一集，所以停播一次。
2018年11月10號：由於播《TVB 50+1再出發節目巡禮2019》，所以停播一次。
2018年12月8號：由於播《歡樂滿東華2018》，所以停播一次。
2018年12月22號：由於播《慶祝澳門回歸祖國十九周年 2018澳門國際幻彩大巡遊》，所以停播一次。
2019年1月12號：由於播《2018年度勁歌金曲頒獎典禮》，所以停播一次。
第三輯
2019年3月30號：由於播《廉政行動2019製作特輯》，所以停播一次。
2019年5月18號：由於播電影《春嬌救志明》，所以停播一次。
2019年5月25號：由於播《公益金萬眾同心50年》，所以停播一次。
2019年6月8號：由於播《2018香港藝術發展獎頒獎禮》，所以停播一次。
2019年9月14號：由於播《香港唱好演唱會》，所以停播一次。
2019年10月5號：由於播《長命不老》最後一集，所以停播一次。
第四輯
2020年1月18號：由於播《2019年度勁歌金曲頒獎典禮》，所以停播一次。
2020年1月25號：原本由於《勁歌金曲》播映時間改做22:45-23:30，所以提前到22:15-22:45播；之後因為嗰晚取消咗新春國際匯演嘅直播，嗰晚節目重新編排過，原時段改播電影《嚦咕嚦咕新年財》，所以停播一次。
2020年3月14號：由於播《星光熠熠耀保良》，所以停播一次。

3日2夜(Sr.2) - 主頁 - tvb.com
3日2夜(Sr.3) - 主頁 - tvb.com
3日2夜(Sr.4) - 主頁 - tvb.com

節目變遷

2018年無綫電視節目
2019年無綫電視節目
2020年無綫電視節目
無綫電視遊埠節目